钦定古今图书集成/明伦汇编/官常典/第746卷 > 史谏
## 钦定古今图书集成/明伦汇编/官常典/第746卷 > 史谏

按《德安府志》：“谏字葵赤，安陆人。泰昌间恩选。初知怀
远，有能声，补四川丹棱县，再补宝县。环宝皆山而僻，
民尽赖饷以活。台使者以不足展其才略，特委兼摄
郫县。崇祯丁丑，猝值贼变，力守孤城。越数月，食乏援
绝，城陷，不屈死之。四川巡抚梁士济以疏闻，部覆赠
承直郎，加尚宝寺丞，崇祀名宦。”